CELEX: 62013CA0307
Language: fi
Date: 2014-07-10 00:00:00
Title: Asia C-307/13: Unionin tuomioistuimen tuomio (seitsemäs jaosto) 10.7.2014 (Helsingborgs tingsrättin (Ruotsi) esittämä ennakkoratkaisupyyntö) – rikosoikeudenkäynti Lars Ivanssonia, Carl-Rudolf Palmgrenia, Kjell Otto Pehrssonia ja Håkan Rosengreniä vastaan (Ennakkoratkaisupyyntö — Sisämarkkinat — Direktiivi 98/34/EY — 8 artiklan 1 kohdan kolmas alakohta — Teknisiä standardeja ja määräyksiä koskevien tietojen toimittamisessa noudatettava menettely — Teknisen määräyksen käsite — Munivat kanat — Teknisen määräyksen voimaantulon osalta alun perin suunnitellun soveltamisaikataulun lyhentäminen — Ilmoitusvelvollisuus — Edellytykset — Toisistaan eroavat kieliversiot)

15.9.2014   
            
            
               FI
            
            
               Euroopan unionin virallinen lehti
            
            
               C 315/17
            
         Unionin tuomioistuimen tuomio (seitsemäs jaosto) 10.7.2014 (Helsingborgs tingsrättin (Ruotsi) esittämä ennakkoratkaisupyyntö) – rikosoikeudenkäynti Lars Ivanssonia, Carl-Rudolf Palmgrenia, Kjell Otto Pehrssonia ja Håkan Rosengreniä vastaan
   (Asia C-307/13) (1)
   
   ((Ennakkoratkaisupyyntö - Sisämarkkinat - Direktiivi 98/34/EY - 8 artiklan 1 kohdan kolmas alakohta - Teknisiä standardeja ja määräyksiä koskevien tietojen toimittamisessa noudatettava menettely - Teknisen määräyksen käsite - Munivat kanat - Teknisen määräyksen voimaantulon osalta alun perin suunnitellun soveltamisaikataulun lyhentäminen - Ilmoitusvelvollisuus - Edellytykset - Toisistaan eroavat kieliversiot))
   2014/C 315/24
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Helsingborgs tingsrätt
   
      Rikosoikeudenkäynnin asianosaiset pääasiassa
   
   Lars Ivansson, Carl-Rudolf Palmgren, Kjell Otto Pehrsson ja Håkan Rosengren
   
      Tuomiolauselma
   
   
               1)
            
            
               Teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22.6.1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY, 8 artiklan 1 kohdan kolmannessa alakohdassa säädetty velvollisuus tehdä ilmoitus Euroopan komissiolle koskee voimaantulopäivää, jonka kansalliset viranomaiset ovat lopulta valinneet pääasiassa kyseessä olevan kaltaiselle kansalliselle toimenpiteelle, jossa säädetään munivien kanojen pitämisestä kasvatusoloissa, jotka täyttävät niiden pesiä, orsia ja hiekkakylpyjä koskevat tarpeet, ja jolla pyritään pitämään niiden kuolleisuus ja käyttäytymishäiriöt alhaisella tasolla, mikäli mainitun kansallisen toimenpiteen soveltamisaikataulua on todella muutettu ja muutos on huomattava, minkä tarkistaminen on ennakkoratkaisua pyytäneen tuomioistuimen tehtävä.
            
         
               2)
            
            
               Siinä tapauksessa, että direktiivin 98/34, sellaisena kuin se on muutettuna direktiivillä 98/48, 8 artiklan 1 kohdan kolmannessa alakohdassa säädetty velvollisuus tehdä ilmoitus Euroopan komissiolle koskee kansallisen teknisen määräyksen soveltamisaikataulun lyhentämistä, tällaisen ilmoituksen tekemättä jättäminen aiheuttaa sen, ettei kyseistä kansallista toimenpidettä voida soveltaa, joten siihen ei voida vedota yksityisiä vastaan.
            
         
      (1)  EUVL C 215, 27.7.2013.